sagorsarker/bangla-wikipedia huggingface dataset:
শ্রীকালহস্তী

শ্রীকালহস্তী হল ভারতের অন্ধ্রপ্রদেশ রাজ্যের চিত্তুর জেলার একটি পবিত্র শহর। এটি একটি পৌরসভা এবং তিরুপতি রাজস্ব বিভাগের শ্রীকালহস্তী মণ্ডলের মণ্ডল সদর দফতর। শহরটি তিরুপতি নগর উন্নয়ন নিগমের একটি অংশ, এবং স্বর্ণমুখী নদীর তীরে অবস্থিত। এই শহরটি শ্রীকালহস্তীশ্বর মন্দিরের জন্য বিখ্যাত। এই মন্দিরটি পঞ্চভূত স্থলমের অন্যতম প্রতিনিধি শিবের প্রতি উৎসর্গীকৃত। এই শহরটি শ্রীকালহস্তি কলমকারি শিল্পের জন্যও পরিচিত, যার জন্য এটি ভৌগোলিক স্বীকৃতি (জিআই) পেয়েছে।
এই শ্রীকালহস্তী শহরটির নামকরণ করা হয়েছে শ্রী (মাকড়সা), কাল (সাপ) এবং হস্তীর (হাতি) নামে, যারা এখানে একবার শিব লিঙ্গমকে পূজা করেছিল এবং মোক্ষ অর্জন করেছিল।
চোল শাসকেরা খ্রিস্টীয় একাদশ শতাব্দীতে মূল মন্দিরটি নির্মাণ করেছিলেন। চোল রাজা কুলুথুঙ্গাল গলিগোপুরামটি তৈরি করেছিলেন। দ্বাদশ শতাব্দীতে বীরনরসিংহ যাদবরায় প্রাঙ্গনের প্রাচীর বা প্রাকার ও চারটি গোপুরম নির্মাণ করেছিলেন।
শ্রীকালহস্তী শহরটি স্বর্ণমুখী নদীর তীরে অবস্থিত। এটি তিরুপতির কেন্দ্রস্থল থেকে ৩৮ কিলোমিটার উত্তরে অবস্থিত।
ভারতের জনপরিসংখ্যান , এই শহরের জনসংখ্যা হল ৮০,০৫৬ জন। মোট জনসংখ্যার ৩৮,৯৯৫ জন পুরুষ এবং ৪১,০৬১ জন মহিলা — যৌন অনুপাত হিসেবে এক হাজার পুরুষের জন্য ১০৫৩ মহিলা, জাতীয় গড়, প্রতি ১০০০ পুরুষে ৯৪০ জন নারীর চেয়ে বেশি। ৮,২২৪ জন শিশু ০-৬ বছর বয়সীদের মধ্যে পড়েছে, যার মধ্যে ৪,২২৭ জন ছেলে এবং ৩,৯৯৭ জন মেয়ে - ১০০০ এর সাপেক্ষে ৯৪৬ জন। এখানে গড় সাক্ষরতার হার ৭৮.৬৬% (এর মধ্যে পুরুষ ৮৫.১৫%; মহিলা ৭২.৫৭%) সাক্ষর ৫৬,৫০১ জন, জাতীয় গড়ের তুলনায় অনেকটাই বেশি, ৭৩.০০%।
রাজ্যর স্কুল শিক্ষা বিভাগের অধীনে প্রাথমিক ও মাধ্যমিক বিদ্যালয় শিক্ষার ব্যবস্থা সরকারী সহায়তাপ্রাপ্ত এবং বেসরকারী বিদ্যালয়ে করা হয়। বিভিন্ন বিদ্যালয়ের অনুসৃত শিক্ষার মাধ্যম হল ইংরেজি এবং তেলুগু।
শ্রীকালহস্তী শহরে প্রাথমিক স্কুল থেকে শুরু করে প্রকৌশল এবং ডিগ্রি কলেজ পর্যন্ত শিক্ষাপ্রতিষ্ঠান রয়েছে। শ্রীকালহস্তীশ্বর ইনস্টিটিউট অব টেকনোলজি হল শ্রীকালহস্তীশ্বর ট্রাস্ট বোর্ডের অধীনে একটি প্রকৌশলী শিক্ষা প্রতিষ্ঠান।
শ্রীকালহস্তী রেলওয়ে স্টেশন দক্ষিণ মধ্য রেলওয়ের (এসসিআর) গুন্টাকাল (জিটিএল) বিভাগের গুডুর-কাটপাডি শাখা লাইন বিভাগে অবস্থিত। অন্ধ্রপ্রদেশ রাজ্যের মালিকানাধীন বাস পরিষেবা এপিএসআরটিসি তিরুপতি, চিত্তুর এবং নেলোর থেকে বাস চালাচ্ছে।
তিরুপতি বিমানবন্দরটি ২৫ কিলোমিটারের মধ্যে অবস্থিত।
মির্জাপুর লোকসভা কেন্দ্র

মির্জাপুর লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর মির্জাপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৫ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। 
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। 
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী জাতিদের জন্য সংরক্ষিত নয়।
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন আপনা দল (সোনেলাল)-এর অনুপ্রিয়া প্যাটেল।
রবার্টসগঞ্জ লোকসভা কেন্দ্র

রবার্টসগঞ্জ লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর রবার্টসগঞ্জ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৫ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। 
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। 
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন আপনা দল (সোনেলাল)-এর শ্রী পাকুড়ি লাল কোল।
মেরাজ উদ্দিন মোল্লা

<nowiki> </nowiki>মেরাজ উদ্দিন মোল্লা (–৯ মে ২০২১) বাংলাদেশ আওয়ামী লীগের রাজনীতিবিদ ও মুক্তিযোদ্ধা যিনি রাজশাহী-৩ আসনের সংসদ সদস্য ছিলেন।
মেরাজ উদ্দিন মোল্লা ২০১১ সাল থেকে আমৃত্যু রাজশাহী জেলা আওয়ামী লীগের সভাপতি ছিলেন। ১৯৫২ সালের ভাষা আন্দোলন ১৯৬২ সালের শিক্ষা আন্দোলন ১৯৬৬ সালের ছয় দফা এবং ১৯৭১ এর মুক্তিযুদ্ধে তিনি গুরুত্বপূর্ণ ভূমিকা পালন করেন। তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসাবে রাজশাহী-৩ থেকে সংসদ সদস্য নির্বাচিত হয়েছিলেন।
৫ জানুয়ারি ২০১৪ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে রাজশাহী-৩ থেকে অংশগ্রহণ করে তিনি পরাজিত হয়েছিলেন।
২০১৩ সালে মোল্লাহর ছেলেকে মাদকদ্রব্য রাখার জন্য গ্রেপ্তার করা হয়েছিল। 
মেরাজ উদ্দিন মোল্লা ৯ মে ২০২১ সালে করোনাভাইরাসে আক্রান্ত হয়ে ঢাকায় বঙ্গবন্ধু মেডিকেল বিশ্ববিদ্যালয়ে চিকিৎসাধীন অবস্থায় মৃত্যুবরণ করেন।
আলাউদ্দিন

<nowiki> </nowiki>ডা: মোহাম্মদ আলাউদ্দিন (৭ জানুয়ারি ১৯২৫–২৬ ফেব্রুয়ারি ২০০০) বাংলাদেশের রাজশাহী জেলার রাজনীতিবিদ, চিকিৎসক ও মুক্তিযুদ্ধের সংগঠক যিনি তৎকালীন পাকিস্তান গণপরিষদের সদস্য, তৎকালীন রাজশাহী-১৪ ও রাজশাহী-৫ আসনের সংসদ সদস্য ছিলেন। সপ্তম জাতীয় সংসদে তিনি গৃহায়ন ও গণপূর্ত মন্ত্রী হিসেবে দায়িত্ব হিসেবে দায়িত্ব পালন করেন। তার পুত্র
আলাউদ্দিন ৭ জানুয়ারি ১৯২৫ সালে রাজশাহী জেলার চারঘাট উপজেলার পিরোজপুর গ্রামে জন্মগ্রহণ করেন।
আলাউদ্দিন কিৎসক ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের নির্বাচনে তিনি আওয়ামী লীগের প্রার্থী হিসেবে পাকিস্তান গণপরিষদের সদস্য (এমপিএ) নির্বাচিত হন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রাজশাহী-১৪ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে তিনি রাজশাহী-৫ থেকে সংসদ সদস্য নির্বাচিত হন। এর পর আওয়ামী লীগে যোগদিলে তার আসন শুণ্য হলে উপনির্বাচনে তিনি পুনরায় সংসদ সদস্য নির্বাচিত হন এবং গৃহায়ন ও গণপূর্ত মন্ত্রী হিসেবে দায়িত্ব হিসেবে দায়িত্ব পালন করেন।
২৬ ফেব্রুয়ারি ২০০০ সালে মৃত্যুবরণ করেন।
বিগ বস ১৩

বিগ বস তেড়া বা বিগ বস ১৩ হচ্ছে ভারতীয় রিয়্যালিটি টেলিভিশন অনুষ্ঠান "বিগ বসের" ত্রয়োদশ আসর। ওলন্দাজ রিয়ালিটি অনুষ্ঠান বিগ ব্রাদার সিরিজের ওপর নির্মিত বিগ বস বরাবরের মতো এবারো ভারতীয় টেলিভিশন চ্যানেল কালারসে সম্প্রচারিত হয়েছে। বিগ বসের ইতিহাসে সর্বোচ্চ ১০ম এবং টানা ৫ম বারের মতো ভারতীয় অভিনেতা সালমান খান এই আসরটির উপস্থাপনা করছেন। ২০১৯ সালের ২৯শে সেপ্টেম্বর তারিখে, এই আসরের উদ্বোধনী অনুষ্ঠান অনুষ্ঠিত হয়েছে। উদ্বোধনী অনুষ্ঠানের নাম রাখা হয়েছিল "ফার্স্ট ডে, ফার্স্ট শো" (অনুবাদ: প্রথম দিন, প্রথম অনুষ্ঠান)। ২০২০ সালের ১৫ ফেব্রুয়ারি মাসে এই আসরের বিজয়ী ঘোষণা করা হয়।
এই আসরের পূর্বে নির্মাতারা জানিয়েছেন যে, শুধুমাত্র যশস্বী ব্যক্তিবর্গ এই আসরে প্রতিযোগিতা করবেন, এবং পূর্ববর্তী আসরের মতো এই আসরে সাধারণ মানুষ অংশগ্রহণ করতে পারবে না। ২০১৯ সালের ২৩শে সেপ্টেম্বর তারিখে, এই আসরের ঘরের ছবি প্রকাশ হয়েছিল; এই আসরের ঘরটি একটি "বিগ বস জাদুঘর" আদলে তৈরি করা হয়েছে। পূর্ববর্তী আসরগুলোর ঘর ভারতের লোনাওয়ালায় অবস্থিত হলেও এবারের ঘরটি গোরেগাঁওয়ে তৈরি করা হয়েছে। বলিউড সুপারস্টার সালমান খান আবারও বিগ বস ১৩-এ উপস্থাপনার দায়িত্ব পালন করছেন। যদিও বিগ বস সবসময় যশস্বী ব্যক্তিবর্গদের নিয়ে থাকেন, গত কয়েক আসর থেকে রিয়্যালিটি অনুষ্ঠানের প্রতিযোগী হিসেবে সাধারণদের অন্তর্ভুক্ত করে অনুষ্ঠানে কিছু নতুন মোড় যোগ করে। যাহোক, পূর্বের মতো এই আসরেও কেবলমাত্র যশস্বী ব্যক্তিবর্গদের নিয়ে বিগ বস তাদের পূরানো বিন্যাসে ফিরে গেছে।
একটি বিবৃতিতে ঘোষণা করা হয়েছিল যে, এই আসরে দুটি ফাইনাল অনুষ্ঠিত হবে, প্রথমটি চার সপ্তাহ পরে এবং দ্বিতীয়টি পনেরো সপ্তাহের শেষে (চূড়ান্ত)। কেবলমাত্র ৬ জন প্রতিযোগী, ৩ জন পুরুষ এবং ৩ জন মহিলা প্রতিযোগী প্রথম ফাইনাল অতিক্রম করে দ্বিতীয় ধাপে উত্তীর্ণ হয়েছিল।
ঘরে প্রবেশের ক্রম অনুসারে এই আসরের প্রতিযোগীগণ নিম্নরূপ:
ওয়াইল্ড কার্ড
ড্রুপাল

ড্রুপাল একটি ওপেন সোর্স সফটওয়্যার যা, ওয়েব ফ্রেমওয়ার্ক ব্যবহারের জন্য তৈরি করা হয়েছে পিএইচপি দিয়ে।
ড্রুপালের স্ট্যান্ডার্ড রিলিজ, যা ড্রুপাল কোর হিসাবে পরিচিত, এতে কন্টেন্ট ম্যানেজমেন্ট সিস্টেমের মতো বৈশিষ্ট্য রয়েছে। এর মধ্যে ব্যবহারকারীর অ্যাকাউন্ট নিবন্ধকরণ এবং রক্ষণাবেক্ষণ, মেনু পরিচালনা, আরএসএস ফিডস, ট্যাক্সোনমি, পৃষ্ঠা বিন্যাস এবং সিস্টেম প্রশাসন অন্তর্ভুক্ত। ড্রুপাল কোর ইনস্টলেশনটি একটি সাধারণ ওয়েবসাইট, একটি একক- বা বহু-ব্যবহারকারী ব্লগ, একটি ইন্টারনেট ফোরাম, বা একটি সম্প্রদায় ওয়েবসাইট হিসাবে ব্যবহার করা যেতে পারে।
ড্রুপাল নিজেকে ওয়েব অ্যাপ্লিকেশন ফ্রেমওয়ার্ক হিসাবে বর্ণনা করে।
ড্রাইস বাইটাআর্ট মূলত ইন্টারনেট ফোরাম হিসাবে ড্রুপাল লিখেছেন, যা ২০০১ সালে একটি উন্মুক্ত-উৎসের সফটওয়্যার প্রকল্পে পরিণত হয়েছিল।
জানুয়ারী ২০১৭ পর্যন্ত ১,১৮০,০০০ এরও বেশি ওয়েবসাইটে ড্রুপাল ব্যবহৃত হয়। এর মধ্যে কর্পোরেশন, মিডিয়া এবং প্রকাশনা সংস্থা, সরকারী, বেসরকারি সংস্থা, স্কুল এবং ব্যক্তি সহ শত শত সুপরিচিত প্রতিষ্ঠান অন্তর্ভুক্ত রয়েছে।
ড্রুপাল এর ব্যবহারকারী এবং ডেভেলপারদের একটি বিশাল সম্প্রদায় রয়েছে যারা সক্রিয় সহায়তা করে।
drupal.org এ প্রায় ৩০ টিরও বেশি জাতীয় সম্প্রদায় রয়েছে যারা ভাষা বিষয়ক সহায়তা প্রদান করে।
উল্লেখযোগ্য ড্রুপাল ব্যবহারকারীদের মধ্যে এনবিসি, তবুলা, প্যাচ এবং উই দ্যা পিপল রয়েছে।
মার্লিয়ন উদ্যান

মার্লিয়ন উদ্যান (, , ) সিঙ্গাপুরের একটি বিখ্যাত স্থাপনা এবং একটি প্রধান পর্যটক আকর্ষণ, সিঙ্গাপুরের ওয়ান ফুলারটন, সেন্ট্রাল বিজনেস ডিস্ট্রিক্ট (সিবিডি)-এর নিকটে অবস্থিত। মার্লিয়ন একটি সিংহের মাথা এবং একটি মাছের দেহযুক্ত একটি পৌরাণিক প্রাণী যা সিঙ্গাপুরের মাসকট এবং জাতীয় প্রতীক হিসাবে ব্যাপকভাবে ব্যবহৃত হয়। উদ্যানে দুটি মার্লিয়ন মূর্তি অবস্থিত। আসল মার্লিয়ন কাঠামোটি ৮.৬ মিটার লম্বা এবং এর মুখ থেকে পানি বয়ে যায়। পরবর্তীকালে একটি মার্লিয়ন শাবক এর সাথে যুক্ত হয়েছে, এটি মূল প্রতিমার কাছে অবস্থিত এবং মাত্র ২ মিটার লম্বা।
আসল মার্লিয়ন উদ্যানটি প্রথম সিঙ্গাপুর ট্যুরিজম বোর্ড (এসটিবি) কর্তৃক নকশাকৃত এবং ১৯৬৪ সালে সিঙ্গাপুরের প্রতীক হিসাবে সিঙ্গাপুর নদীর উৎসের কাছে তৈরী করা হয়েছিল। ১৯৭২ সালের ১৫ সেপ্টেম্বর সিঙ্গাপুরের তৎকালীন প্রধানমন্ত্রী মিঃ লি কুয়ান ইয়ে তার প্রতিষ্ঠিত মূর্তি স্থাপন অনুষ্ঠানে আনুষ্ঠানিকভাবে উদ্যানটি উদ্বোধন করেন। মার্লিয়নের আসল মূর্তিটি সিঙ্গাপুর নদীর মুখে দাঁড়িয়ে থাকত। মার্লিয়নের ভবনটির কাজ ১৯৭১ সালের নভেম্বর মাসে শুরু হয়েছিল এবং ১৯৭২ সালের আগস্টে এর কাজ সম্পন্ন হয়। এটি সিঙ্গাপুরের প্রয়াত ভাস্কর মিঃ লিম নাং সেনং এবং তার ৮ শিশু এর কারুকার্য করেছিলেন। ভাস্কর্যটি ৮.৬ মিটার উঁচু এবং ওজন ৭০ টন।
১৯৯৭ সালে এসপ্ল্যানেড ব্রিজের কাজ সমাপ্ত হওয়ার পরে, মূল মার্লিয়ন উদ্যানের অবস্থানটি আর সিঙ্গাপুরের প্রবেশ দ্বারে ছিল না এবং মেরিনা বে ওয়াটারফ্রন্ট থেকে মূর্তিটি আর পরিষ্কারভাবে দেখা যাচ্ছিল না। ২৩শে এপ্রিল ২০০২-এ, ফুলারটন হোটেল সংলগ্ন এসপ্ল্যানেড ব্রিজের অপর পাশে বিশেষভাবে নির্মিত একটি নতুন স্তম্ভবেদিতে প্রতিমূর্তিটি স্থানান্তরিত করা হয়েছিল। এই পদক্ষেপ, যার ব্যয় $৭.৫ মিলিয়ন, ২৫ এপ্রিল ২০০২-এ সম্পন্ন হয়েছিল। ১৫ই সেপ্টেম্বর ২০০২-এ তৎকালীন-প্রবীণ মন্ত্রী লী কোয়ান ইয়ু মার্লিয়নকে তার নতুন অবস্থানে আনুষ্ঠানিকভাবে স্বাগত জানায়, বর্তমানের মার্লিয়ন উদ্যান, আগের চেয়ে চারগুণ বড়।
২৮ ফেব্রুয়ারি ২০০৯, বিকাল ৪টা থেকে ৫টার মধ্যে, মার্লিয়ন মূর্তির উপর বজ্রপাত হয়েছিল। আশেপাশের কর্মীরা জানিয়েছেন, ভাঙা টুকরোটি মাটিতে পড়ে যাওয়ার পরে তারা একটি বিস্ফোরণ শুনতে পেয়েছিল। সে বছরের মার্চ মাসে মেরামত কাজ সম্পন্ন হয়েছিল, মার্লিয়ন নিজে আবার পানি ছোড়া শুরু করে ১৮ মার্চ ২০০৯ সালে।
পুনরুদ্ধারের সময়, পুরো পুনরুদ্ধার প্রক্রিয়া জুড়ে মার্লিয়ন মূর্তিটি বন্ধ থাকে। ভাস্কর্যটি পুঙ্খানুপুঙ্খভাবে পরিষ্কার করা হয় এবং মার্লিয়নকে উজ্জ্বল এবং পরিচ্ছন্ন দেখানোর জন্য নতুন প্লাস্টার বা পেইন্ট লাগানো হয়। কখনও কখনও ভাস্কর্যের ফাটল এবং ফাঁকা জায়গাগুলো বন্ধ করতে ফিলার ব্যবহৃত হয়।
নিজামপত্তনম

নিজামপত্তনম হল ভারতের রাজ্য অন্ধ্রপ্রদেশের গুন্টুর জেলার একটি গ্রাম। এটি তেনালি রাজস্ব বিভাগের নিজপত্তনম মণ্ডলের মণ্ডল সদর দফতর। ১৬০৬−১৬৬৮ সাল পর্যন্ত এটি ডাচদের দখলে ছিল। তারা ব্যবসায়ের জন্য এই গ্রামটি দখল করেছিল।
স্থানীয়ভাবে পেড্ডাপল্লি নামে পরিচিত, ডাচ বসবাসকারীরা এটিকে 'পেটাপোলি' হিসাবেও অভিহিত করত এবং ব্রিটিশরা এই জায়গাকে " পেট্টিপোলি " বা " পেটিপলি " বলে ডাকত।
১২-১৩শ শতাব্দীতে (খ্রিস্টাব্দ) এটির শাসক ছিল ভেলানাতি চোডাস। পরে এটি গোলকুন্ডা রাজ্যের অধীনে চলে যায়। ব্রিটিশ ইস্ট ইন্ডিয়া কোম্পানি ১৬২১ সালে এখানে একটি কারখানা প্রতিষ্ঠা করেছিল, ১৬৮৭ সালে, যখন ফোর্ট সেন্ট জর্জ এর অধীনস্থ সমস্ত ফ্যাক্টরিগুলি প্রত্যাহার করা হয়, তখন এই কারখানাটিও বন্ধ হয়ে যায়।
ভারতের জনপরিসংখ্যান , নিজপত্তনমের জনসংখ্যা হল ২০,৯৮২। মোট জনসংখ্যা ১০,৬২৩ জন পুরুষ এবং ১০,৩৫৯ জন মহিলা —অর্থাৎ যৌন অনুপাত এক হাজার পুরুষ প্রতি ৯৭৫ জন মহিলা। ২,১০৫ জন শিশু ০-৬ বছর বয়সীদের মধ্যে পড়েছে, যার মধ্যে ১,০৭৩ বালক এবং ১,০৩২ বালিকা, অর্থাৎ এদের অনুপাত ১০০০ বালক প্রতি ৯৬২ বালিকা। এখানে গড় সাক্ষরতার হার ৬৮.৭৮%, অর্থাৎ ১২,৯৮৪ জন সাক্ষরতা, রাজ্যের গড় ৬৭.৪১% এর তুলনায় কিছুটা বেশি।
নিজামপত্তনম গ্রাম পঞ্চায়েত হল গ্রামের স্থানীয় স্বয়ংশাসিত সরকার। এটি কয়েকটি ওয়ার্ডে বিভক্ত এবং প্রতিটি ওয়ার্ডের প্রতিনিধিত্ব করে একজন ওয়ার্ড সদস্য।
নিজামপত্তনম গ্রামটি বাপতলা লোকসভা নির্বাচনী কেন্দ্র এবং রেপাল্লী বিধানসভা নির্বাচনী কেন্দ্রের এলাকা। তেলুগু দেশম পার্টির আনাগনি সত্য প্রসাদ হলেন রেপাল্লী বিধানসভা কেন্দ্রের বর্তমান বিধায়ক এবং বাপতলা লোকসভা কেন্দ্রের বর্তমান সংসদ সদস্য হলেন মলয়দ্রি শ্রীরাম।
২০১৮-১৯ শিক্ষাবর্ষের বিদ্যালয় তথ্য প্রতিবেদন অনুসারে, গ্রামে মোট ৩১টি বিদ্যালয় রয়েছে। এর মধ্যে একটি সরকারী বিদ্যালয় আছে। অন্য দুটি ধরনের মধ্যে, ২২টি জেলা পরিষদ/মণ্ডল পরিষদ পরিচালিত এবং ছয়টি বেসরকারী বিদ্যালয় অন্তর্ভুক্ত রয়েছে।
এখানকার জনগণের প্রধান পেশা কৃষি, যার মধ্যে রয়েছে ধানের চাষ। মাছধরাও এখানকার একটি প্রধান পেশা, কারণ জায়গাটি সমুদ্র উপকূলের কাছে অবিস্থিত এবং মৎস্য বন্দরও (এমন একটি জায়গা যেখানে মাছ ধরার নৌকা বাঁধা থাকে) কাছেই আছে। পর্যটনও গ্রামের অর্থনীতিতে গুরুত্বপূর্ণ ভূমিকা পালন করে। ম্যানগ্রোভ অরণ্য এবং নিজামপত্তম ব্যাকওয়াটার এখানে বিশেষভাবে দর্শনীয়।
আগ্রা লোকসভা কেন্দ্র

আগ্রা লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর আগ্রা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৫ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী এস পি সিং বাঘেল।
মছলিশহর লোকসভা কেন্দ্র

মছলিশহর লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর মছলিশহর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৫ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। 
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী বি পি সরোজ।
যায়নাব বিনতে আবি মুয়াবিয়া

যায়নাব বিনতে আবি মুয়াবিয়া মুহাম্মাদ এর একজন নারী সাহাবা ছিলেন। তিনি একজন হস্তশিল্পী ও একজন ধনবান মহিলা ছিলেন। তিনি আবদুল্লাহ ইবনে মাসউদের স্ত্রী ছিলেন।
তিনি বিখ্যাত সাকিফ গোত্রের কন্যা ছিলেন। তার পিতার নাম আবদুল্লাহ আবু মুয়াবিয়া ইবনে উত্তাব। তিনি প্রখ্যাত সাহাবা আবদুল্লাহ ইবনে মাসউদ এর স্ত্রী ছিলেন। 
যায়নাব বিনতে আবি মুয়াবিয়া একজন দক্ষ হস্তশিল্পী ছিলেন। নিজ হাতে হস্ত তৈজসপত্র তৈরি করে বিক্রী করতেন। এই মালামাল থেকে নিজের ছেলে-মেয়ে ও পরিবারের জন্য ব্যয় করতেন। এবং এই হস্ত শিল্পতে তিনি সচ্ছলতাও অর্জন করেছিলেন। তিনি খায়বার অভিযানে অংশগ্রহণ করেন।
তার স্বামী আবদুল্লাহ ইবনে মাসউদ ৩২ হিজরিতে সনে ইনতিকাল করেন। অন্তিম অবস্থায় তিনি স্ত্রী ও কন্যাদের দেখাশুনা ও বিয়ে-শাদীর ব্যাপারে যুবায়র ইবনে আওয়াম ও আবদুল্লাহ ইবনে জুবায়রকে সাহায্য করার অসীয়ত করে যান।
যায়নাব বিনতে আবি মুয়াবিয়া ৮টি হাদিস বর্ণনা করেন। তিনি সরাসরি মুহাম্মাদ, তার স্বামী আবদুল্লাহ ইবনে মাসউদ ও উমার ইবনে খাত্তাব থেকে হাদিস বর্ণনা করেন।
এবং তার থেকে অনেক তাবেয়ী হাদিস বর্ণনা করেছেন। উল্লেখযোগ্য নামগুলোঃ
একটি হাদিস,
যায়নাব বিনতে আবি মুয়াবিয়া ইনতিকাল সম্পর্কে সুনির্দিষ্ট তথ্য পাওয়া যায় না। তবে ধারণা করা হয়, তিনি স্বামীর ৩২ হিজরিতে মৃত্যুর পর বেশ কিছু দিন জীবিত ছিলেন এবং খুলাফায়ে রাশিদুন শেষের দিকে ইনতিকাল করেন।
বিজয়নগরম

বিজয়নগরম হল ভারতের রাজ্য অন্ধ্রপ্রদেশের একটি শহর এবং বিজয়নগরম জেলার সদর দপ্তর।
কলিঙ্গের বিভিন্ন হিন্দু সম্রাট বিজয়নগরম শাসন করেছেন। 
উত্তরে শ্রীকাকুলাম সহ অঞ্চলটি কুঞ্জা বিষ্ণুবর্ধনের (৬২৪- ৬৪১) শাসনকালে ভেঙ্গির পূর্ব চালুক্য রাজত্বের অবিচ্ছেদ্য অংশ ছিল। তাঁর শাসনকালে ভেঙ্গি রাজ্য, উত্তরের শ্রীকাকুলাম থেকে দক্ষিণে নেল্লোর পর্যন্ত প্রসারিত হয়েছিল। তাঁরা তেলুগুর পৃষ্ঠপোষক ছিলেন।
ভারতের জনপরিসংখ্যান , এই শহরের জনসংখ্যা হল ২২৭,৫৩৩ জন। মোট জনসংখ্যার ১১১,৫৯৬ জন পুরুষ এবং ১১৫, ৯৩৭ জন মহিলা, অর্থাৎ যৌন অনুপাত হিসেবে প্রতি ১০০০ পুরুষে ১০৩৯ জন মহিলা, জাতীয় গড় প্রতি ১০০০ পুরুষে ৯৪০ জন মহিলার চেয়ে বেশি। ২০,৪৮৭ শিশু ০-৬ বছর বয়সীদের মধ্যে পড়েছে, যার মধ্যে ১০,৪৯৫ জন বালক এবং ৯,৯৯২ জন বালিকা। গড় সাক্ষরতার হার দাঁড়িয়েছে ৮১.৮৫%, অর্থাৎ ১৬৯,৪৬১ জন সাক্ষর, জাতীয় গড়ের ৭৩% এর চেয়ে উল্লেখযোগ্য পরিমাণে বেশি।
এখানকার সরকারি ভাষা তেলুগু।
শহরের নাগরিক সংস্থা হল বিজয়নগরম পৌর কর্পোরেশন, ১৮৮৮ সালে একটি পৌরসভা হিসাবে গঠিত হয়।
৯ই ডিসেম্বর ২০১৫ সালে এটি কর্পোরেশনে উন্নীত হয়েছিল। কর্পোরেশনের এক্তিয়ারভুক্ত অঞ্চল হল ৩৮টি নির্বাচন ওয়ার্ড সহ । ২০১০-১১ এর সময়কালে পৌরসভার মোট ব্যয় হয়েছিল এবং মোট আয় ছিল .
বিজয়নগরম উত্তরান্ধ্রের (অন্ধ্রপ্রদেশের উত্তরাঞ্চলের রাজ্যগুলি) অন্যতম প্রধান শহর। শহর ও আশেপাশে বেশ কয়েকটি শিল্প রয়েছে। দেশের বৃহত্তম ফেরোম্যাঙ্গানিজ কারখানা গেরিভিদির উপকণ্ঠে অবস্থিত। হুগলি জুট মিল সহ গেরিভিডিতে বিভিন্ন পাট কল রয়েছে। বয়নসংক্রান্ত পাইকারি বাজারের জন্য বিজয়নগরম একটি জনপ্রিয় স্থান।
বিজয়নগরমের জলবায়ু হল ক্রান্তীয় সাভানা জলবায়ু (কোপ্পেন জলবায়ু শ্রেণিবিন্যাস) প্রায় সারা বছর ধরে উচ্চ আর্দ্রতা এর বিশেষত্ব, গ্রীষ্মকাল প্রচন্ড কষ্টকর কিন্তু মৌসুমী বায়ুর প্রভাবে ভাল বৃষ্টিপাত হয়। গ্রীষ্মের মরসুম মার্চ থেকে মে পর্যন্ত থাকে, তারপরে আসে দক্ষিণ-পশ্চিম মৌসুমি বায়ুর মরসুম, যা সেপ্টেম্বর মাস পর্যন্ত চলে। অক্টোবর এবং নভেম্বর হল বর্ষা-পরবর্তী সময় বা বিদায় কালীন মৌসুমি বায়ুর বৃষ্টি। সাধারণ জেলার বার্ষিক বৃষ্টিপাত ১,১৩১.০ মিমি, ২০০২-২০০৩ সালে মাত্র ৭৪০.৬ মিলিমিটার বৃষ্টিপাত হয়েছিল। জেলাটি দক্ষিণ-পশ্চিম এবং উত্তর-পূর্ব উভয় বৃষ্টিপাতের সুবিধা পায়। ডিসেম্বর থেকে ফেব্রুয়ারি পর্যন্ত সাধারণত সুন্দর আবহাওয়া থাকে। জেলার পার্বত্য অঞ্চলের জলবায়ু সমভূমির জলবায়ু থেকে আলাদা।
22. https://www.cakegift.in/online-cake-delivery-in-vizianagaram
সেংকাং স্পোর্টস সেন্টার

সেংকাং স্পোর্টস সেন্টার পাসির রিস-পুংগোল গ্রুপ রিপ্রেজেন্টেশন কনস্টিটুয়েনসির আওতায় নতুন সেংকাং শহরে সুযোগ-সুবিধার উন্নয়ন পরিকল্পনার অংশ হিসাবে নির্মিত হয়েছিল, যাতে ব্যয় হয়েছিল ১ বিলিয়ন সিঙ্গাপুরি ডলার। পিপলস অ্যাসোসিয়েশন এবং সিঙ্গাপুর স্পোর্টস কাউন্সিল কমপ্লেক্সের পরিকল্পনার সাথে জড়িত ছিল এবং ২০০০ দশকের গোড়ার দিকে সিঙ্গাপুরের অর্থনৈতিক মন্দা সত্ত্বেও প্রকল্পটি নিয়ে এগিয়ে যায়। কমপ্লেক্সটি নির্মাণে সহায়তা করার জন্য তৃণমূল নেতারা তহবিল সংগ্রহের প্রচারণা শুরু করেছিলেন।
যদিও স্পোর্টস কমপ্লেক্সটি প্রাথমিকভাবে ২০০৪ সালে প্রস্তুত হওয়ার পরিকল্পনা করা হয়েছিল, তথাপি নির্মাণ কাজ ২০০৬ সালে শুরু হয়েছিল। ২ এপ্রিল ২০০৬-এ সেংকাং স্পোর্টস সেন্টারের মূল ভিত্তিপ্রস্তর স্থাপন অনুষ্ঠান অনুষ্ঠিত হয়েছিল, এতে অং মো কিও গ্রুপের প্রতিনিধি এবং সংসদ সদস্য উই সিউ কিম উপস্থিত ছিলেন । ৪৮.৭ মিলিয়ন সিঙ্গাপুরি ডলারের কমপ্লেক্সটির নকশা করেছিল আর্কিটেকচারাল ফার্ম এলটি অ্যান্ড টি আর্কিটেক্টস। এটি ২০০৭ সালে এর কাজ শেষ হয়েছিল। 
সানগেই পাংগোলের পাশের ৪ হেক্টর জমির উপর অবস্থিত, সেংকাং স্পোর্টস সেন্টারে একটি কমিউনিটি ক্লাব রয়েছে এবং এতে চারটি সুইমিং পুল এবং পাঁচটি পানির স্লাইড রয়েছে। স্লাইডগুলির একটিতে ইস্ট কোস্ট পার্কের মতো চারটি রঙ রয়েছে যা এখন বন্ধ। এটির আরও আছে একটি ইনডোর স্পোর্টস হল এবং একটি কৃত্রিম ফুটবল মাঠ এবং হকি পিচ বর্তমানে জুনিয়র হকি দল অনুশীলনের জন্য ব্যবহার করে এবং পুংগোল প্রাথমিক বিদ্যালয় ১২,০০০ বর্গ মিটার (১২৯,১৭০ বর্গফুট) দখল করে রয়েছে। 
চারতলা অ্যাঙ্করভ্যালে কমিউনিটি ক্লাবটি সিঙ্গাপুরের প্রথম কমিউনিটি সেন্টার যা নদীর পাশে নির্মিত এবং একটি স্পোর্টস কমপ্লেক্সের সাথে অবস্থিত। উপলভ্য সুবিধাগুলির মধ্যে রয়েছে একটি মাল্টি মিডিয়া কক্ষ, একটি চা আর্টস কক্ষ, খেলার কক্ষ, একটি বৃহৎ বহুমুখী হল এবং একটি পড়ার ও অধ্যয়ন ক্ষেত্র এবং একটি ছাদের টেরেস। আরও আছে একটি রিভারফ্রন্ট ক্যাফে এবং খাওয়ার আউটলেট।
ইনডোর স্পোর্টস হলটি ১২টি ব্যাডমিন্টন কোর্টের জন্য উপযুক্ত করে তৈরী করা এবং এটি বাস্কেটবল এবং ভলিবল জন্যও ব্যবহার করা যেতে পারে। রয়েছে সঙ্কোচনীয় আসন, যাতে ২০০ দর্শক বসতে পারে। অন্যান্য অভ্যন্তরীণ সুবিধাগুলির মধ্যে রয়েছে নৃত্যের স্টুডিও এবং একটি ব্যায়ামাগার, যা ব্যাডমিন্টন কোর্টের সাথে ইনডোর স্পোর্ট হলে অবস্থিত।
লোকেরা যাতে পানির খেলা এবং অন্যান্য ক্রিয়াকলাপে অংশ নিতে পারে তার জন্য স্পোর্টস কমপ্লেক্সটিকে অদূর ভবিষ্যতে পাংগোল জলাধারের একটি কৃত্রিম দ্বীপের সাথে যুক্ত করা হবে। একটি পার্ক সংযোগকারী রাস্তা, যা পথচারী এবং সাইকেল চালকদের জন্য একটা টানা ফুটপাথ, সমস্ত সুযোগ-সুবিধাকে যুক্ত করে নদীর তীর ধরে চলবে। অ্যাঙ্করভ্যালে কমিউনিটি ক্লাব পরিবেশ ও জল সম্পদ মন্ত্রক এবং পাবলিক ইউটিলিটি বোর্ডের সক্রিয়, সুন্দর ও পরিষ্কার জলীয় কর্মসূচির অধীনে সুনগেই পাংগোলকে গ্রহণ করেছে এবং নদীর প্রাকৃতিক পরিবেশ রক্ষায় অগ্রণী ভূমিকা নিয়েছে। 
সেংকাং স্পোর্টস সেন্টারে পাবলিক সুইমিং পুলগুলি ২০০৮ সালের ১ আগস্ট থেকে কাজ শুরু করেছে। ৫৭ অ্যাঙ্করভালে রোডে অবস্থিত, সেংকাং সুইমিং কমপ্লেক্সটি ফার্মওয়ে এলআরটি স্টেশন থেকে সামান্য দূরে অবস্থিত। এটি সোমবার রক্ষণাবেক্ষণের জন্য বন্ধ থাকে। এর স্লাইডগুলির ৩টি স্তর রয়েছে: প্রথম স্তরে রয়েছে ১জন আরোহী ধারণক্ষমতা সম্পন্ন স্পিড স্লাইড এবং টানেল স্লাইড, দ্বিতীয় স্তরে রয়েছে একসাথে ৪জন আরোহী ধারণক্ষমতা সম্পন্ন বহুবর্ণের স্লাইড। সবশেষে, তৃতীয় স্তরে রয়েছে ২জন আরোহী ধারনক্ষমতা সম্পন্ন টুইস্টার স্লাইড।
মসুলিপত্তনম

মসুলিপত্তনম (), মছিলিপট্টনম এবং বন্দর নামেও পরিচিত, ভারতের অন্ধ্রপ্রদেশ রাজ্যের কৃষ্ণা জেলার একটি শহর। এটি একটি পৌর কর্পোরেশন এবং কৃষ্ণা জেলার প্রশাসনিক সদর দফতর। এটি জেলার মসুলিপত্তনম রাজস্ব বিভাগের মসুলিপত্তনম মণ্ডলের মণ্ডল সদর দপ্তর। প্রাচীন বন্দর শহরটি ১৬শ শতাব্দী থেকে ইউরোপীয় ব্যবসায়ীদের বসতি হয়ে উঠেছিল, এবং সপ্তদশ শতাব্দীতে এটি ব্রিটিশ, ওলন্দাজ এবং ফরাসিদের জন্য একটি প্রধান বাণিজ্য বন্দর ছিল।
১৭শ শতকে, এটি "মসুলিপট্টনম", "মসুলা" এবং 'বন্দর' (তুর্কি, আরবি এবং ফার্সি ভাষা থেকে এসেছে) নামে পরিচিত ছিল। প্রাচীনকালে বন্দর শহরটিকে "মেসোলিয়া" নামেও উল্লেখ করা হত।
ভারতের জনপরিসংখ্যান , মসুলিপত্তনমের জনসংখ্যা ছিল ১,৭০,০০৮। মোট জনসংখ্যা ৮৩,৫৬১ জন পুরুষ এবং ৮৬,৪৪৭ জন মহিলা — অর্থাৎ যৌন অনুপাত অনুসারে প্রতি ১০০০ পুরুষের জন্য ১০৩৫ জন মহিলা। ১৩,৭৭৮ জন শিশু ০-৬ বছর বয়সীদের মধ্যে পড়েছে, এদের মধ্যে ৭,০৭৬ জন বালক এবং ৬,৭০২ জন বালিকা। গড় সাক্ষরতার হার দাঁড়িয়েছে ৮৩.৩২%, অর্থাৎ সাক্ষরের সংখ্যা ১৩০,১৭৩ জন, রাজ্যের গড় ৬৭.৪১% এর তুলনায় উল্লেখযোগ্যভাবে বেশি।
মসুলিপত্তনম শহরে দক্ষিণ-পশ্চিম মৌসুমি বায়ুর কারণে বেশিরভাগ বৃষ্টিপাত হয়। এর জলবায়ু হল ক্রান্তীয় সাভানা জলবায়ু (কোপ্পেন জলবায়ু শ্রেণিবিন্যাস "আও"), অর্থাৎ গ্রীষ্মকালে অসহ্য গরম এবং শীতকালে মাঝারি শীত পড়ে। উষ্ণতম মাসগুলি হল এপ্রিল থেকে জুন। জেলার গড় বৃষ্টিপাত এবং ঘূর্ণিঝড়ের কারণে মসুলিপত্তনম শহরের সমুদ্রে বড় বড় ঢেউয়ের ঝুঁকি রয়েছে। ১৯৭৭ অন্ধ্রপ্রদেশ ঘূর্ণিঝড় নিজামপত্তনমের কাছে উপকূল পেরিয়েছিল এবং প্রায় ১০,০০০ মানুষের জীবন গিয়েছিল। ঝড় উপকূলের কাছাকাছি আসতেই, প্রবল বাতাস ২০০ কিমি/ঘণ্টা প্রবাহিত হয়ে প্রকাশম, গুন্টুর, কৃষ্ণা, পূর্ব গোদাবরী এবং পশ্চিম গোদাবরী জেলায় আছড়ে পরে। ৫০০ মিটার উঁচু তীব্র ঢেউ, কৃষ্ণা মোহনা এবং মসুলিপত্তনম শহরের (বন্দর) দক্ষিণ উপকূল ডুবিয়ে দেয়।
৮ই ডিসেম্বর ২০০৪ সালে, একটি উচ্চ ক্ষমতাসম্পন্ন এস-ব্যান্ড ডপলার সাইক্লোন সতর্কতা রাডার এই শহরে বসিয়ে চালু করা হয়েছিল। এটি তৈরি করেছিল একটি জার্মান সংস্থা, জেম্যাট্রোনিক। রাডার স্থাপনের সাথে, বর্ষা শুরু হওয়ার সাথে সাথে রাজ্যটি ঘূর্ণিঝড়গুলিকে অনুসরণ করতে আরও সক্ষম হবে, "দ্য হিন্দু" সংবাদপত্রের সাথে কথা বলে রাজ্য আবহাওয়া অফিস এক কর্মকর্তা এ কথা জানিয়েছিলেন। এর ফলে রাজ্যের ৯৬০ কিলোমিটার দীর্ঘ উপকূলরেখা জুড়ে পর্যবেক্ষণের সুবিধা থাকবে।
টুভালীয় ভাষা

টুভালীয় ভাষা একটি পলিনেশীয় ভাষা। অন্যান্য পলিনেশীয় ভাষা যেমন হাওয়াই ভাষা, মাওরি ভাষা, তাহিতীয় ভাষা, সামোয়া ভাষা ও তোঙ্গা ভাষার সাথে এর দূরবর্তী সম্পর্ক আছে। সামোয়া ভাষা থেকে ভাষাটি অনেক শব্দ ঋণ নিয়েছে, কেননা ১৯শ শতকের শেষভাগে এবং ২০শ শতকের শুরুতে যেসব খ্রিস্টান ধর্মপ্রচারক এই দ্বীপে আসে, তারা সামোয়া ভাষাতে কথা বলত।
টুভালু দ্বীপরাষ্ট্রের জনসংখ্যা ১০ হাজারের কিছু বেশি। ধারণা করা হয় যে সারা বিশ্বে ১৩ হাজারের বেশি টুভালু ভাষাভাষী বক্তা রয়েছে। ২০১৫ সালের এক হিসাব অনুযায়ী নিউজিল্যান্ডে প্রায় ৩৫০০ টুভালু জাতির লোক বাস করে, যাদের ৬৫% টুভালু ভাষায় কথা বলতে পারে।
বুলঢানা লোকসভা কেন্দ্র

বুলদানা লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর বুলদানা শহরে অবস্থিত। এই নির্বাচন কেন্দ্রটি মূলত ভারতীয় সংসদের লোকসভায় বুলধানা জেলাকে প্রতিনিধিত্ব করে তবে কেবল মলকাপুর (বিধানসভা কেন্দ্র) ছাড়া। সেটি রাভারের (লোকসভা কেন্দ্র) এর অংশ যা খন্দেশ অঞ্চলের জলগাঁও জেলার অন্তর্গত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল বুলদানা লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বুলদানা জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বুলদানা জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বুলদানা জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি বুলদানা জেলায় অবস্থিত। 
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বুলদানা জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বুলদানা জেলায় অবস্থিত।
বুলদানা লোকসভা কেন্দ্রের বিজয়ী বর্তমান সংসদ ভারতীয় শিব সেনার দলের সদস্য প্রতাপরাও গণপতরাও যাদব। যিনি গত তিন বারের সংসদ (২০০৯, ২০১৪ ও ২০১৯)।
অমরাবতী লোকসভা কেন্দ্র 
অকোলা লোকসভা কেন্দ্র
এলুরু

এলুরু হল ভারতের রাজ্য অন্ধ্রপ্রদেশের পশ্চিম গোদাবরী জেলার একটি শহর এবং জেলা সদর। এটি রাজ্যের ১৪ টি পৌরসভা কর্পোরেশনের অন্যতম এলুরু রাজস্ব বিভাগের এলুরু মণ্ডলের মণ্ডল সদর দপ্তর। শহরটি তাম্মিলেরু নদীর তীরে অবস্থিত। শহরটি উলের কার্পেট এবং হাতে বোনা উলের পণ্যের জন্য সুপরিচিত। ভারতের জনপরিসংখ্যান , শহরটির জনসংখ্যা । এর ইতিহাস খ্রিস্টীয় দ্বিতীয় শতাব্দী থেকে পাওয়া গেছে।
ভেঙ্গির বৌদ্ধ রাজ্যের সময়, শহরটি 'হেলাপুরী' নামে পরিচিত ছিল। এটি 'এল্লোর' নামেও পরিচিত ছিল।
এলুরুর ইতিহাস খ্রিস্টীয় দ্বিতীয় শতাব্দীর এবং অন্ধ্রের ইতিহাসে এর বিশিষ্টতা রয়েছে। এলুরুর কাছে ভেঙ্গি অঞ্চল দ্বিতীয় শতাব্দী থেকে দ্বাদশ শতাব্দী পর্যন্ত অন্ধ্রের রাজধানী ছিল এবং সলাংকয়ানস, বিষ্ণুকুদিনাস এবং পূর্ব চালুক্য এখানে শাসন করেছে। ভেঙ্গি অঞ্চল অন্ধ্রপ্রদেশের অন্য যে কোনও শহরের চেয়ে বেশি বছর ধরে অন্ধ্র দেশের রাজধানী ছিল। এলুরু ভেঙ্গির বৌদ্ধ রাজ্যের অংশ ছিল।
চতুর্থ হায়দরাবাদের নিজাম সলাবত জং, ১৭৫৩ সালে এলুরু-সহ এই অঞ্চলটিকে ফরাসি ইস্ট ইন্ডিয়া কোম্পানিকে প্রদান করেন 
কিন্তু ফরাসীরা কয়েক বছরের মধ্যে এটি ব্রিটিশদের কাছে হস্তান্তর করতে বাধ্য হয়। ব্রিটিশ শাসনের সময়কালে এলুরু একটি সামরিক স্টেশন এবং মাদ্রাজ প্রেসিডেন্সির একটি বিভাগ উত্তর সরকারের রাজধানী ছিল। মাদ্রাজ প্রেসিডেন্সিতে, রাজমুন্দ্রি জেলাটি ১৮২৩ সালে তৈরি হয়েছিল। এটি ১৮৫৯ সালে পুনর্গঠিত করে গোদাবরী এবং মসুলিপত্তনম জেলায় বিভক্ত করা হয়েছিল। উত্তর সরকার বিভক্ত হওয়ার পরে এলুরু মসুলিপত্তনম জেলার অন্তর্গত হয়ে ছিল। ১৮৫৯ সালে, এটি গোদাবরী জেলার অন্তর্ভুক্ত হয়েছিল; পরে এটি কৃষ্ণা জেলার একটি অংশ হয়। ব্রিটিশ শাসন কালে, রাজমুন্দ্রি ছিল গোদাবরী জেলার সদর দপ্তর, যা ১৯২৫ সালে আরও দ্বিখণ্ডিত হয়ে পূর্ব গোদাবরী জেলা এবং পশ্চিম গোদাবরী জেলায় পরিণত হয়। যখন গোদাবরী জেলাটি বিভক্ত হয়েছিল, এলুরু পশ্চিম গোদাবরী জেলার সদর দপ্তর হয়।
এলুরু অবস্থিত এবং এর গড় উচ্চতা । এটি পূর্ব উপকূলীয় সমভূমিতে অবস্থিত।
এটি কৃষ্ণা এবং গোদাবরী নদীর প্রায় মাঝামাঝি অবস্থিত এবং বঙ্গোপসাগর থেকে প্রায় ৫০ কিলোমিটার ভেতরে স্থিত। তাম্মিলেরু নদী এবং কৃষ্ণা ও গোদাবরী খাল শহরের মধ্য দিয়ে বয়ে গেছে। কৃষ্ণা থেকে এলুরু খালটি শহরের কোল্লেরু হ্রদে গিয়ে পড়েছে।
ভারতের জনপরিসংখ্যান , এলুরু পৌর কর্পোরেশন শহরের জনসংখ্যা হল ২১৪,৪১৪ জন যার মধ্যে ১০৫,৭০৭ জন পুরুষ এবং ১০৮,৭০৭ জন মহিলা, এবং এলুরু ইউএ-র জনসংখ্যা ২৫০,৬৯৩। ২০১৫-১৬ সালে এলুরু শহরের জনসংখ্যা ছিল আনুমানিক ৩৫০,০০০।
বঙ্গোপসাগর খুব কাছে হওয়ায় এলুরুর জলবায়ু গরম ও আর্দ্র। এটির গড় বার্ষিক তাপমাত্রা । মে মাস সবচেয়ে উষ্ণ এবং ডিসেম্বর বছরের শীতলতম মাস। তাপমাত্রা গ্রীষ্মে অতিক্রম করে। 
জুলাই মাসে সবচেয়ে বেশি বৃষ্টিপাত হয় এবং শহরে বার্ষিক গড় বৃষ্টিপাত ।
বহুগামিতা (অবৈবাহিক)

বহুগামিতা হলো পরস্পর সম্মতিক্রমে একাধিক ব্যক্তির সাথে একই সময়ে ঘনিষ্ঠ সম্পর্ক করার অভ্যাস কিংবা আকাঙ্ক্ষা। ইংরেজি প্রতিশব্দ "পলিঅ্যামোরি" () উদ্ভূত হয়েছে ' (অনেক, বহু) এবং ' (ভালোবাসা) থেকে। বহুগামিতাকে "সম্মতিসূচক, নৈতিক ও দায়বদ্ধ অ-একগামীতা" (; একইসময়ে মাত্র একজনের সাথে মনোদৈহিক সম্পর্কে লিপ্ততা) হিসেবেও বর্ণনা করা হয়। নিজেকে বহুগামি বলে পরিচয়দাতারা বিশ্বাস করে এমন এক "মুক্ত সম্পর্কে" যেখানে একগামিতার হিংসাপরায়ণতা নেই। তাদের মতে, দীর্ঘমেয়াদি কোনো ভালোবাসার সম্পর্কের জন্য যৌন এবং প্রেমঘটিত সতন্ত্রতার প্রয়োজন নেই।
বহু-অংশীদার সম্পর্ক, অ-একগামিতা, অস্বতন্ত্র যৌন এবং প্রেমঘটিত সম্পর্ক বোঝাতে "বহুগামিতা" শব্দটি ব্যবহৃত হয়। শব্দটি জড়িত ব্যক্তিদের পছন্দ এবং দর্শন ও নৈতিক মূল্যবোধ যেমন– ভালোবাসা, ঘনিষ্ঠতা, সততা, নিষ্ঠা, সমতা, পরস্পর যোগাযোগ এবং প্রতিশ্রুতি সহ নানাবিধ বিষয় প্রতিফলিত করে।
কুয়েত আক্রমণ

১৯৯০ সালের ২ আগস্ট ইরাক তার প্রতিবেশী দেশ কুয়েতের ওপর দুইদিনব্যাপী "কুয়েত আক্রমণ" অপারেশন পরিচালনা করে। এর ফলে দীর্ঘ সাত মাসব্যাপী দেশটি ইরাকের অধীনে ছিল। এছাড়া ইরাকের জাতিসংঘের বেঁধে দেয়া সময়সীমার মধ্যে কুয়েত থেকে তাদের সেনাবাহিনী প্রত্যাহার করতে অস্বীকৃতি জানিয়েছিল। যার ফলে মার্কিন যুক্তরাষ্ট্রের নেতৃত্বে জাতিসংঘের সম্মিলিত সামরিক জোট সামরিক হস্তক্ষেপ করে। এর ফলশ্রুতিতে প্রথম উপসাগরীয় যুদ্ধ সংঘটিত হয় এবং ফলাফলস্বরূপ ইরাকি বাহিনী কুয়েত থেকে বিতাড়িত হয়। পিছু হটার সময় ইরাকিরা কুয়েতের ৬০০ টি তেলকুপে আগুন ধরিয়ে দেয়।
সিদল ভর্তা

বাংলাদেশের উত্তরাঞ্চলের গাইবান্ধা, রংপুর, কুড়িগ্রাম, লালমনিরহাট, নীলফামারী, দিনাজপুর, ঠাকুরগাঁও, পঞ্চগড় জেলার জনপ্রিয় মুখরোচক খাবার সিদল ভর্তা। সাধারনত মলা,পুঁটি, টাকি মাছের শুটকি সাথে কচু বা মানকচুর ডাটা দিয়ে প্রথমে সিদল তৈরি করতে হয়, তারপরে উক্ত সিদলকে বিশেষ প্রক্রিয়ার মাধ্যমে ভর্তার উপযোগী করা হয়।
বছরের যে কোন সময় সিদল তৈরি করা যায়, তবে ফেব্রুয়ারি ও মার্চ বাতাসে আর্দ্রতা কম থাকায় সিদল তৈরির জন্য ভাল।
মলা, বা পুঁটি, অথবা টাকি মাছ প্রথমে ভালো করে ধুয়ে কড়া রোদে শুকিয়ে নিতে হয়। মাছের শুঁটকিগুলো ঢেঁকি বা সামগাইন (বড় আকারের কাঠের হামানদিস্তা) বা শিল-পাটা অথবা ব্লেন্ডারে গুঁড়া করে নিতে হয়। এরপর মানকচুর ডাঁটা ছিলে ধুয়ে নিয়ে কাঁচা অবস্থাতেই ঢেঁকি বা সামগাইন (বড় আকারের কাঠের হামানদিস্তা)অথবা শিল-পাটায় পিষে মানকচুর ডাটার মণ্ড হয়।
মানকচুর ডাটার মণ্ডের সঙ্গে মলা, পুঁটি, টাকি মাছের গুঁড়া, প্রয়োজনমতো খাওয়ার সোডা ধীরে ধীরে সবকিছুর সঙ্গে মিশিয়ে সমন্বিত মণ্ড তৈরি করতে হয়। সব মেশানো হয়ে গেলে মণ্ডগুলো হলুদ ও সরিষার তেল দিয়ে মেখে হাত দিয়ে গোল বা চ্যাপটা করে নিতে হয়। পাখি অথবা মাছি থেকে রক্ষা করতে ডালা বা কুলায় জাল দিয়ে ঢেকে ৮-১০ দিন রোদে শুকিয়ে নিলেই তৈরি হয়ে যায় সিদল।
সিদল রোদ থেকে এনে ঠাণ্ডা করে প্লাস্টিক/টিন/কাঁচের মুখবন্ধ পাত্রে অথবা পলিথিন ব্যাগে মুড়িয়ে রেফ্রিজারেটরেও সংরক্ষণ করা যায়। উভয় ক্ষেত্রে কিছু দিন পর পর রোদে শুকিয়ে নিলে সিদল দেড়-দুই বছর ভালো থাকে।
সিদল পুড়ে অথবা ঝরঝরে করে তাওয়ায় ভেজে নিতে হবে। মরিচ, পিঁয়াজ, রসুন, আদা লবণ, সরিষার তেল দিয়ে ভালো করে হাত দিয়ে বা শিল-পাটা অথবা ব্লেন্ডারে পিষে ভর্তা তৈরি করতে হবে। এরপরে গরম ভাতের সঙ্গে সিদল ভর্তা পরিবেশন করতে হয়।
মিনি স্টেডিয়াম, সৈয়দপুর

সৈয়দপুর স্টেডিয়াম ১৯৭৬ সালে প্রস্তাবিত, ২০১৮ সালে নির্মিত বাংলাদেশের একটি উপজেলা পর্যায়ের স্টেডিয়াম। স্টেডিয়ামটি নীলফামারী জেলার সৈয়দপুর উপজেলায় সৈয়দপুর পৌরসভার ১১ নং ওয়ার্ডের কুন্দল দহলায় রংপুর-দিনাজপুর মহাসড়কের দক্ষিণে অবস্থিত। স্টেডিয়ামের স্থানটি মুক্তিযুদ্ধের স্মৃতি বিজড়িত; বর্তমানে গ্যালারি বিহীন এবং অধিকাংশ ভূমি কপর্দকহীন অবস্থায় রয়েছে। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও উপজেলা ক্রীড়া সংস্থার তত্ত্বাবধানে রয়েছে। বর্তমানে এই স্থানে বাংলাদেশের জাতীয় দিবসসমূহের অনুষ্ঠান, উপজেলা পর্যায়ের ফুটবল ও ক্রিকেট লিগ ও অন্যান্য খেলাধুলা বিশেষ করে ভলিবল প্রতিযোগিতা অনুষ্ঠিত হয়।
মুক্তিযুদ্ধ কালীন সময়ে ১৯৭১ সালে স্টেডিয়ামের আশেপাশে অবাঙালিদের আবাসস্থল ছিল। অবাঙালিরা বিভিন্ন স্থানে বাঙালিদের হত্যা করে স্টেডিয়ামের স্থানে মাটি চাপা দিত। পরবর্তীতে এই স্থানের গণকবর চিহ্নিত করা যায়নি। বাংলাদেশ স্বাধীন হওয়ার পর, ১৯৭৬ সালে চিকিৎসক আব্দুল গফফার এই স্টেডিয়াম তৈরির জন্য পাঁচ শতক জমি দান করেন। ১৯৭৭ সালে স্টেডিয়াম তৈরির জন্য শিলান্যাস করা হয়। পরবর্তীতে আরো চার একর জমি নীলফামারী জেলা প্রশাসক বরাদ্দ করেন। ২০১৫ সালে জাতীয় অর্থনৈতিক পরিষদের নির্বাহী কমিটি (একনেক)- স্টেডিয়াম নির্মাণ প্রকল্পের অনুমোদন দেয়। যুব ও ক্রীড়া মন্ত্রণালয়াধীন মিনি স্টেডিয়াম নির্মাণ শীর্ষক প্রকল্পের আওতায় ১৩১ টি মিনি স্টেডিয়াম নির্মাণে সৈয়দপুর স্টেডিয়ামটি অন্তর্গত ছিল। চল্লিশ লাখ নিরানব্বই হাজার নয়শত আট টাকা ব্যয়ে এই স্টেডিয়ামের গ্যালারি বাদে প্রাথমিক নির্মাণকাজ করা হয়।২১ অক্টোবর, ২০১৮ তারিখে স্টেডিয়ামটি "শেখ রাসেল মিনি স্টেডিয়াম" নামে উদ্বোধন করা হয়।
স্টেডিয়ামের ভূমি আয়তাকার। বর্তমানে স্টেডিয়ামের ভূমির পরিমাণ সাত একর ছয় শতক , যা সীমানা প্রাচীর দিয়ে ঘেরা রয়েছে। প্রাথমিক নির্মাণ কাজে খেলোয়াড়দের জন্য দুই কক্ষ বিশিষ্ট একটি ড্রেসিং ভবন, টয়লেটসহ ওয়াশরুম এবং দর্শকদের জন্য রয়েছে বসার জন্য কংক্রিট বেঞ্চ তৈরী করা হয়েছে। গ্যালারি নেই, তাই স্টেডিয়ামটি এখনো পূর্ণতা পায়নি।
দারুল উলুম করাচি

জামিয়া দারুল উলুম করাচি ( ; ) পাকিস্তানের একটি মাদরাসা (ইসলামি শিক্ষা প্রতিষ্ঠান)। দারুল উলূম দেওবন্দের মূলনীতিকে ভিত্তি করে পরিচালিত হয় মাদরাসাটি। মাধ্যমিক বিদ্যালয় পর্যায়ে ছেলে-মেয়েদের পৃথক অনুষদের আছে। ইসলামিক শিক্ষা ও স্কুলের শিক্ষার সর্বোচ্চ মান রয়েছে। ঐতিহ্যগত ইসলামিক স্টাডিজ এবং সমসাময়িক একাডেমিক বিষয়গুলিকে সমন্বিত পাঠ্যক্রম আকারে পড়ানো হয়ে থাকে।
১৯৫১ সালে প্রয়াত মুফতি মুহাম্মদ শফি ও নূর আহমদ কর্তৃক প্রতিষ্ঠা হয়। এর আগে তিনি দারুল উলুম দেওবন্দের সঙ্গে যুক্ত ছিলেন। যেখানে তিনি প্রধান মুফতি হিসাবে নিযুক্ত ছিলেন। ১৯৪৭ সালে দেশ স্বাধীনতার ফলে পাকিস্তান চলে যান। দারুল উলুম করাচির মুহতামিম (উপাচার্য) মুহাম্মদ রফি উসমানী। শায়খুল হাদিস ও নায়েবে মুহতামিম (সহ উপাচার্য) পাকিস্তানের গ্র্যান্ড মুফতি মুহম্মদ তাকি উসমানী। দুজনই প্রতিষ্ঠাতা মুফতি শফী উসমানীর সন্তান। এটি ওগো ওয়াটার টেকনোলজিসর কাছাকাছি।
জামায়াতের নিম্নলিখিত বিভাগ রয়েছে:
খালেদ মুহিউদ্দীন

খালেদ মুহিউদ্দীন একজন বাংলাদেশী সাংবাদিক ও লেখক যিনি বর্তমানে জার্মানভিত্তিক আন্তর্জাতিক গণমাধ্যম ডয়চে ভেলে বাংলা বিভাগের প্রধান হিসেবে দায়িত্ব পালন করেছেন। তিনি বাংলাদেশ সরকারের প্রাক্তন সহকারী কমিশনার ও নির্বাহী ম্যাজিস্ট্রেট এবং বিশ্ব ব্যাংকের পরামর্শক ছিলেন। তিনি বাংলাদেশের বেসরকারি স্যাটেলাইট চ্যানেল ইনডিপেনডেন্ট টেলিভিশনের টকশো "আজকের বাংলাদেশের" উপস্থাপক হিসেবে পরিচিতি পান। ২০২৪ সালের ১৫ আগস্ট তিনি যুক্তরাষ্ট্রের নিউ ইয়র্ক থেকে প্রকাশিত বাংলা সংবাদপত্র ঠিকানা-তে প্রধান সম্পাদক হিসেবে নিযুক্ত হন।
খালেদ ১৬ সেপ্টেম্বর ১৯৭৪ সালে ঢাকায় জন্মগ্রহণ করেন। তার পৈত্রিক নিবাস কুমিল্লায়। ২০০১ সালের ২ ফেব্রুয়ারি আইএফআইসি ব্যাংক কর্মকর্তা ফারহানা শাওনের সাথে বিবাহ বন্ধনে আবদ্ধ হন। বাংলাদেশের গণমাধ্যমে কর্মরত অবস্থায় স্ত্রী ফারহানা শাওন ও কন্যাকে নিয়ে ঢাকার মিরপুরে কিছুকাল বসবাস করেন।তার পৈতৃক নিবাস কুমিল্লা জেলার মুরাদনগর উপজেলায়।
খালেদ মুহিউদ্দীন ১৯৯০ সালে নৌবাহিনী কলেজ, ঢাকা (তৎকালীন বাংলাদেশ নৌবাহিনী স্কুল ঢাকা) থেকে এসএসসি পাশ করেন। ১৯৯২ সালে তিনি এসওএস হারম্যান মেইনার কলেজ থেকে এইচএসসি পাশ করেন। খালেদ ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগ থেকে স্নাতক ও স্নাতকোত্তর করেছেন। এ বিভাগে খণ্ড-কালীন শিক্ষকতা করেন। এছাড়া তিনি জাহাঙ্গীরনগর বিশ্ববিদ্যালয়ে খণ্ডকালীন শিক্ষক ছিলেন। তিনি যুক্তরাজ্যের ওয়েস্ট মিনিস্টার বিশ্ববিদ্যালয় থেকে ২০০৩ – ২০০৪ সালে এমএ ডিগ্রি অর্জন করেন।
সাংবাদিকতা দিয়ে তার পেশা জীবন শুরু হলেও খালেদ কয়েক মাস বাংলাদেশ সরকারি কর্ম কমিশনের বিসিএস পরীক্ষায় উত্তীর্ণ ম্যাজিস্ট্রেট হিসেবে দায়িত্ব পালন করেন। তিনি দৈনিক প্রথম আলোর নগর পাতা সম্পাদক এবং পত্রিকাটির সিনিয়র রিপোর্টার হিসেবে আইন আদালত, খনিজ সম্পদ বিষয়ে প্রতিবেদন করেন। এছাড়া প্রথম আলোর "ঢাকায় থাকি" পাতার পরিকল্পনা ও সম্পাদনায় নিযুক্ত ছিলেন। কিছুকাল তিনি অনলাইন সংবাদপত্র ও বেসরকারি সংবাদ সংস্থা বিডিনিউজ২৪ডটকমে বার্তা সম্পাদকের দায়িত্ব পালন করেন। সাপ্তাহিক কাগজ ও মিডিয়া ওয়াচের সম্পাদক ছিলেন। দৈনিক আমাদের অর্থনীতির সম্পাদকের দায়িত্ব পালন করেছেন। বাংলাদেশের সংবাদ ভিত্তিক বেসরকারি টেলিভিশন চ্যানেল ইন্ডিপেনডেন্ট টেলিভিশনে ৭ বছর নির্বাহী সম্পাদকের দায়িত্ব পালন করেন। একই চ্যানেলের টক-শো ‘আজকের বাংলাদেশ’ উপস্থাপনা করেছেন। ২০০৬ সালে বাংলাদেশের সাংবাদিক হিসেবে মার্কিন যুক্তরাষ্ট্রের আমন্ত্রণে এডওয়ার্ড আর মুরো ফেলো হিসেবে ইন্টারন্যাশনাল ভিজিটর লিডারশীপ প্রোগ্রামে যোগ দেন। ২০০৮-২০০৯ পর্যন্ত বিশ্ব ব্যাংকের পরামর্শক ছিলেন। তিনি ডয়চে ভেলে বাংলা বিভাগের প্রধান হিসেবেও দীর্ঘদিন পর্যন্ত দায়িত্ব পালন করেছেন। ২০২৪ সালের ১৫ আগস্ট তিনি যুক্তরাষ্ট্রের নিউ ইয়র্ক থেকে প্রকাশিত বাংলা সংবাদপত্র ঠিকানা-তে আনুষ্ঠানিকভাবে যুক্ত হন।
খালেদ মুহিউদ্দীনের প্রকাশিত বইয়ের সংখ্যা ৯টি। এর মধ্যে অধ্যাপক এ এস এম আসাদুজ্জামানের সাথে যৌথভাবে লেখা "যোগাযোগের ধারণা" ও "যোগাযোগের তত্ত্ব" শিরোনামের দুটি বই রয়েছে যা ঢাকা বিশ্ববিদ্যালয় ও বরিশাল বিশ্ববিদ্যালয়ে পাঠ্যবই হিসেবে পড়ানো হয়।
প্রকাশিত বইগুলো হলো:
</div>
ফ্রান্সের চলচ্চিত্র শিল্প

ফ্রান্সের চলচ্চিত্র শিল্প ফ্রান্স অথবা বিদেশে ফরাসি চলচ্চিত্র নির্মাতাদের তৈরি সৃজনশীল চলচ্চিত্রগুলিকে বোঝায়।
ফ্রান্স চলচ্চিত্রের জন্মভূমি এবং এখানেই চলচ্চিত্র শিল্প এবং চলচ্চিত্র নির্মাণ প্রক্রিয়ার অনেক উন্নতি সাধন হয়। বেশ কয়েকটি গুরুত্বপূর্ণ চলচ্চিত্র আন্দোলনের, যেমন নভেল ভোগ, সূত্রপাত এই দেশে ঘটে। এখানকার চলচ্চিত্র শিল্প বেশ সমৃদ্ধ যার প্রধান কারণ ফরাসি সরকার দ্বারা সরবরাহকৃত সুরক্ষা।
এখানকার সমৃদ্ধ এবং উদ্ভাবনী চলচ্চিত্র সংস্কৃতি ছাড়াও ইউরোপ এবং বিশ্বব্যাপী শিল্পীদের জন্য ফ্রান্স একটি সমাবেশ স্থান। এ কারণে ফ্রান্সের চলচ্চিত্র কখনো কখনো বিদেশি চলচ্চিত্রের সাথে বিজড়িত হয়। বিভিন্ন দেশ যেমন পোল্যান্ড (রোমান পোলানস্কি, ক্রিস্তফ কিয়েশ্‌লফ্‌স্কি, এবং আন্দ্রে জুলাভস্কি), আর্জেন্টিনা (গ্যাসপার নোয়ে এবং এদগার্দো কোজারিনস্কি), রাশিয়া (আলেক্সান্দ্রে আলেক্সেইফ, আনাতোলে লিতভাক), অস্ট্রিয়া (মাইকেল হানেকে), এবং জর্জিয়া (গেলা বাবলুয়ানি, অটার ইসোলিয়ানি)-এর পরিচালকরা ফরাসি চলচ্চিত্রে গুরুত্বপূর্ণ অবদান রেখেছে। অন্য দিকে, ফরাসি পরিচালকরা অন্য দেশে সফলতা অর্জন করে যেমন লুক বেসন, জ্যাক টার্নার এবং ফ্রান্সিস ভেবার যুক্তরাষ্ট্রে প্রভাবশালী ক্যারিয়ার গঠনে সক্ষম হন।
সাংস্কৃতিক মুসলিম

সাংস্কৃতিক মুসলিম ধর্মীয়ভাবে নিষ্ক্রিয় বা ধর্মনিরপেক্ষ ব্যক্তি। যারা শুধু পারিবারিক পটভূমি, ব্যক্তিগত অভিজ্ঞতা বা সামাজিক ও সাংস্কৃতিক পরিবেশের কারণে মুসলিম সংস্কৃতির সাথে পরিচিত হয়। সাংস্কৃতিক মুসলিম গোটা বিশ্ব জুড়েই পাওয়া যায়; তবে মধ্যপ্রাচ্যের আরবি ভাষাভাষী দেশগুলির পাশাপাশি ইসরায়েল, ইরান, ইউরোপ, মধ্য এশিয়া, উত্তর আমেরিকা এবং দক্ষিণ ও দক্ষিণ-পূর্ব এশিয়ায় এদের সংখ্যা অনেক বেশি।
মধ্য এশিয়া এবং পূর্ব কমিউনিস্ট রাষ্ট্রগুলিতে, তারা "সাংস্কৃতিক মুসলিম" শব্দটি তাদের মুসলিম পরিচয়কে কেবল জাতীয় ধর্মীয় বিশ্বাসের পরিবর্তে নির্দিষ্ট জাতীয় ও জাতিগত পরিচয় দেওয়ার জন্য ব্যবহার করে। 
মালিস রুথভান (২০০০) পদ অনুসারে "সাংস্কৃতিক মুসলিম" এবং "নামমাত্র মুসলিম" পদ নিয়ে আলোচনা করেছেন: মুসলমান শব্দের দ্বিতীয় অর্থ যা প্রথম অর্থের সাথে মিলে যেতে পারে। একজন মুসলমান শিশু তার বাবা-মায়ের স্বীকারোক্তিমূলক পরিচয় গ্রহণের সাথে সাথে বিশ্বাসের সাথে সম্পর্কযুক্ত কার্য ও অনুশীলনের না করেই মুসলিম হয়ে যায়। তেমনি একজন ইহুদী "তানখ" বা "হালচা" পালন না করেও নিজেকে ইহুদি বলে পরিচয় দিতে পারেন। অমুসলিম সমাজগুলিতে, এই ধরনের মুসলমানরা ধর্মনিরপেক্ষ পরিচয় দিতে পারে। অটোমান শাসন এর অধীনে ইসলামে রূপান্তরিত হওয়া দাস ও তাদের বংশধর বসনিয়ান মুসলিমরা প্রার্থনা, মদ্যপান থেকে বিরত হওয়া, ব্যভিচার এবং বিশ্বের অন্যান্য অংশের মুসলমানদের সাথে যুক্ত অন্যান্য সামাজিক অনুশীলনগুলি করত না। সার্বস ও ক্যাথলিক ক্রোয়েস থেকে তাদের আলাদা করতে পূর্ব যুগোশ্লাভ সাম্রাজ্যবাদী শাসনের আমলে তাদের আনুষ্ঠানিকভাবে "মুসলমান" হিসাবে ঘোষণা দেওয়া হয়েছিল। লেবেল "মুসলিম" তাদের জাতিগততা এবং দলগত আনুগত্য প্রদর্শন করে, কিন্তু ধর্মীয় বিশ্বাস নয়। এই সীমিত প্রেক্ষাপটে (যা ইউরোপ এবং এশিয়াতে অন্যান্য মুসলিম সংখ্যালঘুদের ক্ষেত্রে প্রযোজ্য হতে পারে) ইহুদি নাস্তিক ও ইহুদী অজ্ঞতাবাদীদের মতোই মুসলমানদের মধ্যেও নিসন্দেহে নাস্তিক্যবাদ বা অজ্ঞেয়বাদ আছে। মুসলমানদের এই ধর্মনিরপেক্ষ সংজ্ঞা (কখনও কখনও "সাংস্কৃতিক মুসলিম" বা "নামমাত্র মুসলিম" বলা হয়) অবিতর্কিত। 
সাংস্কৃতিক মুসলিমরা তাদের আচার-আচরণ, চাল-চলন, চিন্তাধারা ও নৈতিকতার ভিত্তি হিসাবে ইসলামিক সাংস্কৃতিক ও ঐতিহ্যকে আখ্যায়িত করে। 
আবার সাংস্কৃতিক মুসলমানদের মধ্যেও তাদের চিন্তাধারা অনুযায়ী অনেক প্রকারভেদ আছে। তাদের রাজনৈতিক মতামত এবং ধর্মীয় মতামতের ভিন্নতার পরিপ্রেক্ষিতে তাদেরকেও একীভূত করে কোন একক গোষ্ঠী বলা যায় না।
সাংস্কৃতিক মুসলিম একটি ধারণা মাত্র যা এমন ব্যক্তিদের বোঝায় যারা মুসলিম হিসাবে নিজেদের পরিচয় দেয় তবে ইসলামের ধর্মীয়কার্য নিয়মিত করে না। তারা অনেক সময় ইসলামের কিছু নিয়ম মেনে চলে না। রক্ষণশীল ইসলামী সম্প্রদায়ের অনেক কর্মকাণ্ডের সমালোচনা তারা করে থাকে।
আজারবাইজানের মুসলমানদের প্রায় ১%, আলবেনিয়াতে ৫%, উজবেকিস্তানে ৯%, কাজাখস্তানে ১০%, রাশিয়াতে ১৯% এবং কসোভোতে ২২% মুসলিম মসজিদে সপ্তাহে এক বা একাধিকবার সালাত আদায় করে।
পিউ রিসার্চ সেন্টারের গবেষণায় উঠে এসেছে যে আলবেনিয়াতে মুসলমানদের মধ্যে মাত্র ১৭% এবং কাজাখস্তানের মুসলমানদের মধ্যে ১৮% মুসলমান তাদের জীবনে ধর্মকে অতিগুরুত্বপূর্ণ মনে করেন। 
একই গবেষণায় দেখা গেছে যে কাজাখস্তানে মুসলমানদের মধ্যে মাত্র ২%, আলবেনিয়াতে ৪%, কোসোভোতে ১০%, বসনিয়া ও হার্জেগোভিনাতে ১৪%, কিরগিজস্তানে ১৪%, উজবেকিস্তানে ১৬% এবং আজারবাইজানে ২১% মুসলমান দিনে পাঁচ ওয়াক্ত নামাজ আদায় করে।